पार्टी ने डीजल दियें कीमतें इच दस रपे प्रति लीटर दी कमीं करने, गरीब परोआरें गी दौं रपे किलो कीमत उप्पर हर म्हीने 35 किलो कनक देने ते कुदरती करोपियें कन्नै प्रभावत करसानें गी आर्थिक राह्‌त गित्तै इक विशेष कोष दा गठन करने दा बी बादा कीता ऐ। ढींडसा ने गलाया जे पार्टी नदी जल विवादें दे समाधान गित्तै राश्ट्रीय ते अंतर्राष्ट्रीय रूप कन्नै मंजूर नदी तटवर्ती सिद्धांतें गी लागू करने दे हक्क इच ऐ ते एह् बी मनदी ऐ जे नदी जल संविधान इच रिआसतें दा विशे ऐ ते नदी जल बंड कन्नै सरबंधत मुद्‌दें इच गैर नदी तटीय रिआसतें दा कोई सरोकर नेई ऐ।